rejauldu/bengali-wikipedia huggingface dataset:
হামবুর্গ প্রযুক্তি বিশ্ববিদ্যালয় (টিইউএইচএইচ বা টিইউ হামবুর্গ; , ) জার্মানির হামবুর্গে অবস্থিত একটি পাবলিক প্রকৌশল ও গবেষণা বিশ্ববিদ্যালয়। বিশ্ববিদ্যালয়টি ১৯৭৮ সালে প্রতিষ্ঠিত হয়েছিল এবং ১৯৮২/৮৩ সালে পাঠদান প্রদান শুরু করে। টিইউএইচএইচ-এ প্রায় ১১০ জন সিনিয়র লেকচারার/অধ্যাপক এবং ১,৪১০ জন কর্মী (বাহ্যিকভাবে অর্থায়িত গবেষক সহ ৮০২ জন বিজ্ঞানী) কাজ করেন।  ইতিহাস ক্যাম্পাস thumb|হামবুর্গ প্রযুক্তি বিশ্ববিদ্যালয় হামবুর্গ প্রযুক্তি বিশ্ববিদ্যালয়ের বেশিরভাগ অংশে একটি একক ক্যাম্পাসে অবস্থিত। যার ভবনগুলি প্রায় সবই আইসেনডোরফার স্ট্রেস এবং "অ্যাম শোয়ার্জেনবার্গ-ক্যাম্পাস" রাস্তার মাঝখানে। তবে, এর কিছু ব্যতিক্রম আছে, যার মধ্যে রয়েছে টেকনোলজিজেনট্রাম হামবুর্গ-ফিঙ্কেনওয়ার্ডার (হামবুর্গ-ফিঙ্কেনওয়ার্ডার সেন্টার অফ টেকনোলজি) এবং হামবুর্গ উদ্ধাপন কেন্দ্র।  ডেনিকেস্ট্রাসে নামক রাস্তাটি মূল ক্যাম্পাসটিকে উত্তর এবং দক্ষিণ অংশে বিভক্ত করেছে। দক্ষিণ অর্ধেক ছোট ছোট পুকুর এবং গাছের একটি সিরিজের চারপাশে কেন্দ্রীভূত, যখন উত্তর অর্ধেকটি আরও প্রশস্ত পাকা প্রাঙ্গণ ধারণ করে।  তথ্যসূত্র  বিষয়শ্রেণী:১৯৭৮-এ জার্মানিতে প্রতিষ্ঠিত বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হামবুর্গের বিশ্ববিদ্যালয় ও কলেজ বিষয়শ্রেণী:১৯৭৮-এ প্রতিষ্ঠিত বিশ্ববিদ্যালয় ও কলেজ
নিহামা মসজিদ () হল জাপানের এহিমে প্রশাসনিক অঞ্চলের নিহামায় অবস্থিত একটি মসজিদ।   অবকাঠামো  নিহামা মসজিদ ভবনটি একটি দ্বিতল ভবন যার দ্বিতীয় তলা ও বারান্দা মসজিদ হিসেবে ব্যবহৃত হয়। মসজিদের ছাদে একটি গম্বুজ ও দুটি বুরুজ রয়েছে।  মসজিদের জমির মোট আয়তন ১৬৫ বর্গ মিটার; যার ১৬০ বর্গ মিটার জায়গার উপর ভবন নির্মাণ করা হয়েছে। এই ভবনের ৮০ বর্গ মিটার স্থান মসজিদ হিসেবে ব্যবহৃত হয়।   ইতিহাস  ১৯৮৯ সালের নভেম্বরে আকিরা হামানাকা নামক একজন আলেম নিহামা শহরের ইজুমিমিয়া-চো এলাকায় মসজিদটি নির্মাণ করেছিলেন। পরবর্তীতে, ২০০৩ সালের ১ সেপ্টেম্বর মসজিদটি ইচিনোমিয়া-চ এলাকায় পুনঃনির্মিত হয়।  ২০০৪ সালের ৭ আগস্ট মসজিদের ছাদে একটি গম্বুজ স্থাপন করা হয়। ফলে মসজিদটি বর্তমান রূপ লাভ করে।   আরও পড়ুন    বহিঃসংযোগ   islamjp.com    islam.web.infoseek  islamicfinder.org   বিষয়শ্রেণী:জাপানের মসজিদ বিষয়শ্রেণী:১৯৮৯-এ এশিয়ায় প্রতিষ্ঠিত বিষয়শ্রেণী:গম্বুজসহ ধর্মীয় ভবন ও স্থাপনা
জল রতনজি প্যাটেল ছিলেন একজন ভারতীয় চিকিৎসক, যিনি পাকিস্তানের প্রতিষ্ঠাতা মোহাম্মদ আলি জিন্নাহর কাছে গিয়েছিলেন,  যখন তার যক্ষ্মা রোগের চিকিৎসা চলছিল।  প্যাটেল, যিনি একটি পার্সি পরিবারে জন্মগ্রহণ করেছিলেন,  জিন্নাহর রোগটি গোপন রেখেছিলেন, যা ভারত বিভাজনের উপর প্রভাব ফেলেছিল। ডমিনিক ল্যাপিয় তার বই ফ্রিডম অ্যাট মিডনাইট- এ দাবি করেছেন যে প্যাটেল জিন্নাহ সম্পর্কিত একটি গোপনীয় ফাইল হস্তান্তর করেছিলেন,  এবং প্যাটেল রোগীর পরামর্শে তার রোগের অবস্থা গোপন রেখেছিলেন।  ভারত সরকার ১৯৬২ সালে প্যাটেলকে পদ্মভূষণ, তৃতীয় সর্বোচ্চ ভারতীয় বেসামরিক পুরস্কার প্রদান করে।   তথ্যসূত্র  বিষয়শ্রেণী:১৯১০-এ জন্ম বিষয়শ্রেণী:মৃত্যুর সাল অনুপস্থিত বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:চিকিৎসায় পদ্মভূষণ প্রাপক
বাংলাদেশ প্রেস কাউন্সিল হল বাংলাদেশের একটি আধা বিচারবিভাগীয় সংস্থা, যা বাংলাদেশ প্রেস কাউন্সিল আইনের অধীনে বাংলাদেশের সংবাদপত্র নিয়ন্ত্রণ ও বাক স্বাধীনতা রক্ষা করে। এর সদর দপ্তর ঢাকায় অবস্থিত।  ইতিহাস বাংলাদেশ প্রেস কাউন্সিল আইন ১৯৭৪ সালে পাশ হলেও ১৯৭৯ সালের ১৮ আগস্ট বাংলাদেশ প্রেস কাউন্সিল প্রতিষ্ঠিত হয়। ২০১৬ সালে বাংলাদেশ আইন কমিশন সুপারিশ করেছে যে প্রেস কাউন্সিলকে সাময়িকভাবে কোন সংবাদপত্র বন্ধ করার ক্ষমতা দেওয়া হবে। সংবাদপত্র ও সংবাদ সংস্থার মান বজায় রাখার ও সংশোধন, সংবাদপত্রের স্বাধীনতা সংরক্ষণ ও সুরক্ষার উদ্দেশ্যে বাংলাদেশ প্রেস কাউন্সিল প্রতিষ্ঠা করা হয়।   আরও দেখুন    বাংলাদেশ ফিল্ম আর্কাইভ বাংলাদেশ প্রেস ইনস্টিটিউট জাতীয় গণমাধ্যম ইনস্টিটিউট  তথ্যসূত্র   বহিঃসংযোগ    অফিসিয়াল ওয়েবসাইট  -বাংলাদেশ প্রেস কাউন্সিল  বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:১৯৭৯-এ প্রতিষ্ঠিত সরকারি সংস্থা
টিটলিস ঝুলন্ত সেতু সুইস আল্পসের টিটলিস পর্বতের চূড়ার পাশে অবস্থিত একটি ঝুলন্ত পথচারী সেতু। সমুদ্রপৃষ্ঠ হতে প্রায়  উপরে নির্মিত এটি ইউরোপের সর্বোচ্চ-উচ্চতার ঝুলন্ত সেতু  এবং "বিশ্বের সবচেয়ে ভয়ঙ্কর সেতু" হিসেবে আখ্যায়িত।  অবস্থানগত উচ্চতায় এটি সুইজারল্যান্ডে অবস্থিত সালবিট সেতুর রেকর্ড ভেঙে দিয়েছে। সেতুটি দৈর্ঘ্যে প্রায়  কিন্তু মাত্র  প্রশস্ত।   নির্মাণ ইতিহাস  টিটলিস সেতু বছরের উষ্ণ মাসগুলিতে পর্যটকদের জন্য একটি বিশেষ আকর্ষণ হয়ে উঠবে-এই উদ্দ্যেশে নির্মিত হয়েছিল। আবহাওয়া অনুকূলে থাকা সাপেক্ষে পাঁচ মাসের মধ্যে এটির নির্মাণ হয়েছিল। সেতুটি  বায়ুবেগ সহ্য করার পাশাপাশি উল্লেখযোগ্য তুষারপাত প্রতিরোধ করার উপযোগি করে নকশা করা হয়েছিল , টিটলিস এঙ্গেলবার্গ স্কি রিসোর্টের একজন মুখপাত্র ব্যাখ্যা করেন যে, এটি প্রায়  তুষার মোকাবেলা করতে পারে। নির্মাণে ব্যবহৃত বেশিরভাগ সামগ্রী কেবল কারে পরিবহন করা হত, বড় যন্ত্রাংশগুলি হেলিকপ্টারের মাধ্যমে বহন করা হয়েছিল। সম্পূর্ণ প্রকল্পটি সম্পন্ন করতে প্রায় ১ মিলিয়ন ডলার ব্যয় হয়েছিল। ১৯১৩ সালের জানুয়ারিতে এঙ্গেলবার্গ -গার্সনিয়ালপ ফনিকুলার রেলপথের উদ্বোধনের শতবার্ষিকী উদযাপন উপলক্ষে প্রকল্পটির নকশা করা হয়েছিল।  ২০১২ সালের ৭ ডিসেম্বর সেতুটি আনুষ্ঠানিকভাবে উদ্বোধন হয়েছিল। ১৫টি দেশ হতে আগত অতিথিরা তুষার ঝড়ের কারণে কয়েক মিটারের বেশি দেখতে পাননি; একদিন পর সেতুটি জনগণের জন্য উন্মুক্ত করা হয়।   জনপ্রিয়তা  টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে। স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"।   চিত্রশালা    তথ্যসূত্র    বহিঃসংযোগ   আনুষ্ঠানিক বাতায়ন  বিষয়শ্রেণী:২০১২-এ প্রতিষ্ঠিত বিষয়শ্রেণী:ঝুলন্ত সেতু বিষয়শ্রেণী:সুইজারল্যান্ডের দর্শনীয় স্থান
কুরআন ও হাদিস উভয়ের ইসলামী শিক্ষার ভিত্তিতে, ইসলামী আইনশাস্ত্রের ম্যানুয়ালগুলিতে যুদ্ধবন্দীদের সম্পর্কে নিয়ম ও বিধিবিধানগুলি উল্লেখ করা হয়েছে।  যুদ্ধবন্দীদের সাথে আচরণের ঐতিহাসিক আইনি নীতিমালা, শরীয়াহ (ইসলামী আইন) অনুসারে, মুহাম্মদ (সাঃ) এর সময়ে বিদ্যমান সমাজের আদর্শের তুলনায় যথেষ্ট উন্নত ছিল। ইসলামী আইনের প্রচলিত ব্যাখ্যার অধীনে পুরুষ, মহিলা এবং শিশুদেরকে যুদ্ধবন্দী হিসেবে গ্রহণ করা যেতে পারে। সাধারণত, একজন যুদ্ধবন্দীকে সামরিক নেতার সিদ্ধান্ত অনুযায়ী মুক্তি দেওয়া, মুক্তিপণের বিনিময়ে ছেড়ে দেওয়া, মুসলিম বন্দীদের বিনিময়ে বিনিময় করা, বা বন্দীদশায় রাখা যেতে পারে।Tafsir of the Qur'an by Ibn Kathir  পূর্ববর্তী সময়ে, মুক্তিপণ কখনও কখনও একটি শিক্ষাগত মাত্রা অর্জন করত যেখানে একজন স্বাক্ষর যুদ্ধবন্দী দশজন মুসলমানকে পড়তে এবং লিখতে শেখানোর মাধ্যমে তার স্বাধীনতা অর্জন করতে পারত।Shirazi, Imam Muhammad. The Prophet Muhammad - A Mercy to the World. Createspace Independent Pub, 2013, p. 74.The Story of the Prisoners of the Battle of Badr : Shaykh Safi ur-Rahmaan Mubarakfoori  কিছু মুসলিম পণ্ডিত মনে করেন যে একজন বন্দীকে স্বর্ণ বা রৌপ্যের বিনিময়ে মুক্তি দেওয়া যাবে না, তবে মুসলিম বন্দীদের বিনিময়ে তাকে দেওয়া যেতে পারে।'Abu Yusuf Ya'qub Le Livre de l'impot foncier,' translated from Arabic and annotated by Edmond Fagnan, Paris, Paul Geuthner, 1991, pages 301-302) Abu Yusuf (d. 798 CE)   তথ্যসূত্র   বিষয়শ্রেণী:ইসলামি আইন বিষয়শ্রেণী:ইসলাম ও রাজনীতি বিষয়শ্রেণী:ইসলাম সম্পর্কিত বিতর্ক
thumb|1860 আদম শুমারি থেকে প্রতিটি কাউন্টির মধ্যে দাস জনসংখ্যার শতাংশ সহ ভার্জিনিয়ার মানচিত্র, প্রস্তাবিত কানওহা (পশ্চিম ভার্জিনিয়া) থেকে 1861 সালের প্রস্তাবিত রাজ্য  ওয়েস্ট ভার্জিনিয়া বা পশ্চিম ভার্জিনিয়া মার্কিন যুক্তরাষ্ট্রের একটি অঙ্গরাজ্য। ১৮৬৩ সালে যুক্তরাষ্ট্রের ৩৫তম অঙ্গরাজ্য হিসেবে ওয়েস্ট ভার্জিনিয়া অন্তর্ভুক্ত হয়। এটি পূর্বে ভার্জিনিয়া অঙ্গরাজ্যের অংশ ছিল, কিন্তু মার্কিন যুক্তরাষ্ট্রের গৃহযুদ্ধ এর সময় এটি ভার্জিনিয়া হতে আলাদা হয়ে যায়।  তথ্যসূত্র   বিষয়শ্রেণী:মার্কিন যুক্তরাষ্ট্রের অঙ্গরাজ্য বিষয়শ্রেণী:ওয়েস্ট ভার্জিনিয়া
মুসুল বা মুজুল রাজ্যটি বর্তমান বেলিজ অতীতে মায়া নিম্নভূমির একটি পোস্টক্লাসিক রাষ্ট্র ছিল বলে মনে করা হয়। বর্তমানে এই অঞ্চলটি সম্পর্কে খুব কমই জানা যায়; যদিও ধারণা করা হয় যে এটি জুলুইনিকোব প্রদেশ বা মোপান অঞ্চলের অধীনস্থ বা এগুলো নিয়ে গঠিত ছিলো।   ভূগোল  রাজ্যটি টিপুর পূর্বে, বেলিজ নদীর দক্ষিণে এবং দক্ষিণ স্টান ক্রিকের উত্তরে প্রসারিত ছিলো বলে মনে করা হয়, যার ফলে সিবুন নদী, সাউথ স্টান ক্রিক এবং সিত্তি নদীর নিষ্কাশন অববাহিকাগুলিকে ঘিরে রয়েছে। এটি জুলুইনিকোবের দক্ষিণ এবং পূর্বে, মোপান রাজ্যের উত্তর-পূর্বে এবং মাঞ্চে চোল রাজ্যের উত্তরে অবস্থিত।   ইতিহাস    প্রাক-কলম্বিয়ান  ধারণা করা হয় যে, কলম্বিয়ানরা আসার পূর্বে টিপু ও তার প্রতিবেশী রাজ্য মিলে এই অঞ্চলের কিছু অংশ তৈরি করেছিলো, যখন স্প্যানিশরা ইউকাটান বিজয়ের পর তাদের বাহিনী উত্তরাঞ্চলের দিকে পরিচালনার কথা ভাবলো, ইউকাটেক মায়ানভাষী উদ্বাস্তুদের এই অঞ্চলে, ঘটনাটি স্থানীয় বাসিন্দাদের সংখ্যালঘু অবস্থায় নিয়ে আসে।   কলম্বিয়ান  অঞ্চলটি পেটেন ইৎজা রাজ্যের নিবিড় রাজনৈতিক, সাংস্কৃতিক বা আধ্যাত্মিক প্রভাবের তত্ত্বাবধায়নে ছিলো বলে মনে করা হয়।  ১৬৯৫ সালে অন্তত কিছু অঞ্চল স্প্যানিশ নিয়ন্ত্রণে আসে যখন মেরিডা, ইউকাটানে একটি দূতাবাস স্প্যানিশ গভর্নরকে চার্চ এবং ক্রাউনের কাছে হস্তান্তরের প্রস্তাব দেয়। স্প্যানিশ রিডিওশিওনস-এর সময় অঞ্চলটির আরেকটি অংশ জোরপূর্বক স্থানান্তরের শিকার হয়েছিল ১৭৫৪-১৭৫৬ সালে।   সমাজ  এই অঞ্চলের বাসিন্দা, মুজুল মায়ারা, একটি একক চ'ইবাল সদস্য ছিল বলে মনে করা হয় অর্থাৎ, 'যা ছিলো একটি উচ্চ-স্থানীয় গোষ্ঠী যাদের নামকরণ করা হয়েছিলো তাদের, প্রভাবশালী রাজনৈতিক পরিবারের নামানুসারে।'  বসবাসকারীদের মধ্যে কিছু  ছিলো বলে বিশ্বাস করা হয়। প্রায়ই স্প্যানিশ ঔপনিবেশিক রেকর্ডে উল্লেখ করা হয়, পৌত্তলিক আদিবাসীরা বেলিজ নদীর দক্ষিনে বসবাস করতো, যারা ইউকেটিক মায়ান ভাষার বাইরে অন্য ভাষা ব্যবহার করতো।   উত্তরাধিকার  এই অঞ্চল বা এর বাসিন্দাদের সম্পর্কে বর্তমানে খুব কমই জানা যায়।  প্রাক্তন মোপান রাজ্যের বাসিন্দাদের পাশাপাশি, তারা বেলিজ এবং গুয়াতেমালার আধুনিক মোপান মায়াদের পূর্বপুরুষ বলে মনে করা হয়।    তথ্যসূত্র    ব্যাখ্যামূলক পাদটীকা   বিষয়শ্রেণী:বেলিজের ইতিহাস
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  ~ যুদ্ধমন্ত্রী আলাপ ০৯:১৭, ১৪ মে ২০২২ (ইউটিসি) তথ্য নিরাপত্তা আইন   – (অপসারণের প্রস্তাবনা দেখুনলগ দেখুন) () নিবন্ধে আইনটা কি বা তা সম্পর্কে বিস্তারিত কিছুই নেই।  কুউ পুলক  20px|link=ব্যবহারকারী আলাপ:কুউ পুলক ১৬:৪১, ২ মে ২০২২ (ইউটিসি)  নিবন্ধটি থাকতে পারে। তবে আরও উন্নতি দরকার। -- আফতাবুজ্জামান (আলাপ) ১৬:৩৭, ৪ মে ২০২২ (ইউটিসি)  একটি নিবন্ধ হওয়ার জন্য নূন্যতম লেখাও নেই। একেবারে সংক্ষিপ্ত নিবন্ধ হিসেবে দ্রুত অপসারণযোগ্য।–ধর্মমন্ত্রী (আলাপ) ০০:০৫, ৬ মে ২০২২ (ইউটিসি) @Owais Al Qarni: উল্লেখযোগ্য হলে "দ্রুত অপসারণ" না করে প্রণেতার উপপাতায় স্থানান্তর করা হয়। -- ≈ MS Sakib  «আলাপ»  ১৬:৫১, ১১ মে ২০২২ (ইউটিসি)  , ছোট নিবন্ধমাত্র অপসারণ করা হবে সম্প্রদায় এমন সিদ্ধান্ত নেয়নি। নিবন্ধের বিষয়বস্তু ইতিমধ্যে অনেক মিডিয়া  কাভারেজ পেয়েছে এবং এটি উল্লেখযোগ্যও বটে। তবে সরকারি নথি ও গণমাধ্যমের তথ্য অনুসারে নিবন্ধের শিরোনাম হওয়া উচিত উপাত্ত সুরক্ষা আইন বা উপাত্ত সুরক্ষা আইন, ২০২২ —শাকিল (আলাপ · অবদান) ১৬:৪০, ৯ মে ২০২২ (ইউটিসি)   এই আইনটি সাম্প্রতিক সময়ে বেশ ভালো পরিমাণে মিডিয়া কাভারেজে পেয়েছে। এরকম আলোচিত আইন সাধারণত উল্লেখযোগ্য হয়ে থাকে। তবে নিবন্ধের নাম আইনের প্রকৃত নামানুসারে হওয়াটা আবশ্যক। তাছাড়া মোটামুটি সব আইনের সাথেই সাল উল্লেখ থাকে। তাই শিরোনামেও সাল থাকা উচিত। তাই উপাত্ত সুরক্ষা আইন, ২০২২ হচ্ছে যথাযথ শিরোনাম। আর, নিবন্ধটি ছোট হওয়ায় প্রণেতাকে সম্প্রসারণের জন্য বার্তা দেওয়া প্রয়োজন। একান্তই প্রয়োজন হলে আপাতত নিবদন্ধটিকে ব্যবহারকারী নামস্থানে স্থানান্তর করা যেতে পারে। ≈ MS Sakib  «আলাপ»  ১৬:৫০, ১১ মে ২০২২ (ইউটিসি)  । এম এস সাকিবের কথার সাথে সম্পূর্ণ একমত! Prodipto Deloar (আলাপ • অবদান • লগ) ১০:৩৭, ১২ মে ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স্যাটার্ন পুরস্কার () হচ্ছে অ্যাকাডেমি অফ সায়েন্স ফিকশন, ফ্যান্টাসি অ্যান্ড হরর ফিল্মস প্রতিষ্ঠান কর্তৃক বার্ষিক ভিত্তিতে প্রদানকৃত একটি চলচ্চিত্র পুরস্কার। ভয়ের, বিজ্ঞান কল্পকাহিনী, বা শুধু কল্পনা ভিত্তিক চলচ্চিত্র, টেলিভিশন ধারাবাহিক, ও হোম ভিডিওর ওপর উচ্চমান সম্পন্ন কাজের জন্য এই পুরস্কার প্রদান করা হয়। ড. ডোনাল্ড এ. রিড, ১৯৭২ সালে স্যাটার্ন পুরস্কার চালু করেন। তিনি সেসময় লক্ষ্য করেছিলেন যে চলচ্চিত্রের এ সকল বিভাগগুলো তাদের প্রাপ্য উৎসাহমূলক কোনো পুরস্কার থেকে বঞ্চিত হচ্ছে।[ ] পুরস্কারের ট্রফিটি শনি গ্রহের মতো করে তৈরি করা হয়েছে। পুরস্কারটি মাঝে মাঝে গোল্ডেন স্ক্রল নামেও অভিহিত করা হয়।  অন্যান্য পুরস্কার, যেমন, অস্কার, এমি, এবং গ্র্যামির মতোই স্যাটার্ন পুরস্কারও সদস্যদের ভোটের মাধ্যমে প্রদান করা হয়। এছাড়া কোনো একটি ক্ষেত্রে জীবনব্যাপী কাজের জন্য স্বীকৃতি দেবার বিভাগও রয়েছে। ১৯৭২ সালে উইলিয়াম শ্যাটনার, টেলিভিশন অনুষ্ঠান স্টার ট্রেক-এ ক্যাপ্টেন জেমস টি. কার্ক চরিত্রে অভিনয়ের জন্য প্রথমবারের মতো স্যাটার্ন পুরস্কার লাভ করেন।   তথ্যসূত্র    বহিঃসংযোগ   The Official Saturn Awards Site  The most-honored films nominated for a Saturn Award  Saturn Awards on IMDb   William Shatner in an infamous appearance at the 1978 Saturn Awards  Saturn Awards 2009 at FEARnet  বিষয়শ্রেণী:মার্কিন চলচ্চিত্র পুরস্কার বিষয়শ্রেণী:স্যাটার্ন পুরস্কার
thumb|বাকাল হাউ, পর্তুগীজ শুটকি ও নোনা কড মাছ। পর্তুগীজ রন্ধনশৈলী আটলান্টিক বিধৌত হওয়া সত্ত্বেও অনেকটাই ভূমধ্যসাগরীয় প্রভাবে প্রভাবিত।  পর্তুগীজ রন্ধনশৈলী সামুদ্রিক খাদ্যের জন্য বিখ্যাত। পর্তুগালের সাবেক উপনিবেশিকতার প্রভাবও কিছুটা রয়েছে। বিশেষ করে বিভিন্ন প্রকার মশলার ব্যবহার। পর্তুগীজ রন্ধনশৈলীর অন্যতম ভিত্তি হচ্ছে জলপাই তেল যা রান্নায় এবং খাবারের স্বাদ বাড়ানো উভয় কাজে ব্যবহার করা হয়।  খাবার পর্তুগীজ সকালের নাস্তায় থাকে সদ্য তৈরি রুটি যা ঘি, হ্যাম, পনীর অথবা জ্যাম দিয়ে পরিবেশিত হয়। সংগে থাকে কফি, দুধ, চা কিংবা গরম চকলেট।  সকালের নাস্তায় ছোট এস্প্রেসো কফি পর্তুগালে খুবই জনপ্রিয়। এই কফি বাড়িতে তৈরি করা হয় এবং শহরের ক্যাফে গুলোতে পাওয়া যায়। মিষ্টি প্যাস্ট্রিও জনপ্রিয়।  দুপুরের খাবার বেলা একটা থেকে তিনটার মধ্যে এবং রাতের খাবার রাত আটটার পরে পরিবেশিত হয়। দুপুর এবং রাতের খাবারে সাধারণত স্যুপসহ তিন পদের খাবার থাকে। সাধারণ পর্তুগীজ স্যুপ হচ্ছে কালডো ভার্ডে যা আলু এবং চোরিকো নামে মশলাদার পর্তুগীজ সসেজ দিয়ে তৈরি করা হয়। মাছের পদের মধ্যে বাকালহাউ নামে নোনা কর্ড মাছ জনপ্রিয়।  ছাগল, ভেড়া এবং গরুর দুধ থেকে বহুপদের পনির তৈরি করা হয়।  মাছ এবং সামুদ্রিক খাদ্য পর্তুগিজরা সমুদ্রগামী জাতি। তাদের মৎসশিল্প উন্নত এবং তার প্রতিফলন ঘটে তাদের মাছ ও সামুদ্রিক খাবার গ্রহণের পরিমাণে। পর্তুগাল হলো ইউরোপের মধ্যে সর্বোচ্চ এবং পৃথিবীর মধ্যে চতুর্থ সর্বোচ্চ মাছ ভক্ষণকারী দেশ। মাছ গ্রিল, সিদ্ধ, ভাজা, কড়াভাজা, ঝোল, ঝলসানো ইত্যাদিভাবে পরিবেশন করা হয়। পর্তুগালে বাকালহাউ (কড) মাছ সবথেকে বেশি খাওয়া হয়। বলা হয়ে থাকে সেখানে কড মাছ রান্নার ৩৬৫টি নিয়ম বা প্রণালী আছে। প্রতিদিনের জন্য একটি করে রেসিপি। শুটকি কড মাছ এবং নোনা কড মাছ প্রায়শই খাওয়া হয়। উত্তর আটলান্টিকে পর্তুগীজদের মাছ ধরার ঐতিহ্য রেফ্রিজারেটর আবিষ্কারের বহু আগেই শুরু হয়। তাই শুকনো বা নোনা মাছ রান্নার পূর্বে দুধ বা পানিতে ভিজিয়ে রাখার ঐতিহ্য আছে। সব থেকে সহজ মাছ রান্নাটিও জলপাই তেল সাদা ওয়াইন ভিনেগার স্বাদ দেওয়া হয়।  পর্তুগাল পনের শতক থেকে কড মাছ ধরা ও ব্যবসায় নিয়োজিত আছে। তাদের রন্ধনশিল্পে কড মাছ গুরুত্বপূর্ণ স্থান দখল করে আছে। অন্যান্য জনপ্রিয় সামুদ্রিক খাবারের মধ্যে আছে সার্ডিন, অক্টোপাস,  স্কুইড,  কাটলফিশ, কাঁকড়া,  চিংড়ি এবং মলাস্কার বিভিন্ন খোলসযুক্ত প্রাণী ইত্যাদি। আলু, টমেটো এবং পেঁয়াজের সাথে বিভিন্ন মাছ ও শেলফিশ মিশিয়ে ক্যাল্ডেইরাডা নামে স্ট্যু তৈরি করা হয়।  গ্রামীণ অঞ্চলের বিক্রির জন্য সার্ডিন মাছ ব্রাইন দ্রবণে (ঘন লবণ পানি) সংরক্ষণ করা হত। পরবর্তীতে পর্তুগীজ উপকূল জুড়ে সার্ডিন ক্যানারি গড়ে ওঠে। উত্তর পর্তুগালে সূর্যালোকে রে মাছ শুকানো হয়। পর্তুগালে ক্যানজাত টুনা মাছ সহজপ্রাপ্য। আলগার্ভের পানিতে টুনা মাছ পাওয়া যায়। আটলান্টিক থেকে ভূমধ্যসাগরে আসা যাওয়ার পথে পর্তুগালের দক্ষিণ উপকূল অতিক্রমের সময় পাতা জালে প্রচুর পরিমাণ টুনা মাছ ধরা পড়ে। মাদেইরা এবং আলগার্ভে সতেজ টুনা মাছ খাওয়া হয়। সেখানকার স্থানীয় কুইজিনে টুনা মাছের স্টেক খুবই গুরুত্বপূর্ণ খাবার।  বিশ্বরন্ধনশৈলীতে প্রভাব একদা পর্তুগালের বিশাল সাম্রাজ্য ছিলো। বিভিন্ন অঞ্চলে ছিলো পর্তুগালের উপনিবেশ। তাই পর্তুগীজ রন্ধনশৈলীর প্রভাব উভমুখী।  ব্রাজিলীয় রন্ধনশৈলীর একটা বড় অংশ জুড়ে আছে পর্তুগীজ রন্ধনপ্রণালী।  তথ্যসূত্র   বিষয়শ্রেণী:রন্ধনশৈলী বিষয়শ্রেণী:ভূমধ্যসাগরীয় রন্ধনশৈলী
স্কুইড গেম: দ্য চ্যালেঞ্জ হলো দক্ষিণ কোরিয়ার নাটক স্কুইড গেমের উপর ভিত্তি করে নির্মিত একটি ব্রিটিশ আপাতবাস্তব প্রতিযোগিতামূলক টেলিভিশন অনুষ্ঠান।  দশ পর্বের এই অনুষ্ঠানটি স্বাধীন টেলিভিশন প্রযোজনা সংস্থা স্টুডিও ল্যামবার্ট এবং দ্য গার্ডেনের মধ্যে একটি সহযোগিতামূলক কর্মকাণ্ড, যার মধ্যে স্টুডিও ল্যামবার্ট যুক্তরাজ্যের শারীরিক প্রযোজনার নেতৃত্ব দিয়েছে।  স্কুইড গেম: দ্য চ্যালেঞ্জের প্রথম পাঁচটি পর্ব ২০২৩ সালের ২২শে নভেম্বর তারিখে নেটফ্লিক্সে আন্তর্জাতিকভাবে প্রকাশিত হয়েছে।  বিবরণ ৪৫৬ জন খেলোয়াড় ৪.৫৬ মিলিয়ন মার্কিন ডলার (প্রায় ৩.৬ মিলিয়ন পাউন্ড) জয়ের জন্য প্রতিযোগিতায় অংশগ্রহণ করেছে, যা আপাতবাস্তব টেলিভিশন এবং প্রতিযোগিতামূলক অনুষ্ঠানের ইতিহাসের বৃহত্তম একক নগদ পুরস্কার; পূর্বে সর্বোচ্চ নগদ পুরস্কার ছিল দ্য মিলিয়ন সেকেন্ড কুইজ, যেখানে অ্যান্ড্রু ক্রাভিসের ২৬,০০,০০০ ডলার জয়লাভ করেছিলেন। ধারাবাহিক প্রতিযোগিতার মাধ্যমে, প্রতিটি খেলোয়াড়কে তাদের সীমার মধ্যে ঠেলে দেওয়া হয় এবং নিজেকে জিজ্ঞাসা করতে বাধ্য করা হয় যে তারা জিততে কতদূর যাবে।  পর্ব  উৎপাদন ২০২২ সালের জুন মাসে, এক ঘোষণায় জানানো হয়েছিল যে নেটফ্লিক্স প্রযোজনা সংস্থাটিকে একটি ধারবাহিক তৈরির নির্দেশ দিয়েছে।  প্রতিযোগী নির্ধারণ ২০২২ সালের জুন মাসে, ইউটিউবে প্রকাশিত একটি ঘোষণামূলক ভিডিওর মাধ্যমে এই প্রতিযোগিতার জন্য আবেদন শুরু হয়েছিল। নেটফ্লিক্স সারা বিশ্ব থেকে প্রতিযোগীদের নাম চেয়েছিল, তবে তাদের অবশ্যই ইংরেজিভাষী হতে হবে। ২০২২ সালের সেপ্টেম্বর মাসে নেটফ্লিক্স এই অনুষ্ঠানের জন্য চূড়ান্ত প্রতিযোগী নির্ধারণ করেছিল।  ৪৫৬ জন খেলোয়াড় নিয়ে এই অনুষ্ঠানটি আপাতবাস্তব টেলিভিশনের ইতিহাসে সবচেয়ে বেশি সংখ্যক প্রতিযোগী থাকার দাবি করে।  চিত্রধারণ ২০২৩ সালের জানুয়ারি মাসে যুক্তরাজ্যের দুটি স্টুডিও, বেডফোর্ডের কার্ডিংটন স্টুডিও এবং লন্ডনের বার্কিংয়ের ছয়টি শীর্ষস্থানীয় সাউন্ড স্টেজে চিত্রগ্রহণ শুরু হয়।  খবরে বলা হয়েছে যে এই অনুষ্ঠানের চিত্রগ্রহণের সময় বাস্তব জীবনের আহতদের চিকিৎসার জন্য অ্যাম্বুলেন্স ডাকা হয়েছিল। নেটফ্লিক্স প্রতিবেদনটি অস্বীকার করে বলেছে যে আঘাতগুলো ততটা গুরুতর ছিল না এবং তারা অভিনেতা ও কর্মীদের স্বাস্থ্য এবং সুরক্ষার বিষয়ে যত্নশীল ছিল। স্থানীয় অ্যাম্বুলেন্স পরিষেবা আরও বলেছে যে তাদেরকে স্টুডিওগুলোতে ডাকা হয়নি। ব্রিটেনের হেলথ অ্যান্ড সেফটি এক্সিকিউটিভ এই অভিযোগগুলোর পরে উৎপাদন মূল্যায়ন করেছে এবং কোনও কার্যকর সমস্যা খুঁজে পায়নি।  মুক্তি স্কুইড গেম: দ্য চ্যালেঞ্জের প্রথম পাঁচটি পর্ব ২০২৩ সালের ২২শে নভেম্বর তারিখে প্রকাশিত হয়েছিল।  তথ্যসূত্র  বহিঃসংযোগ      বিষয়শ্রেণী:ইংরেজি ভাষায় নেটফ্লিক্সের মৌলিক অনুষ্ঠান
রীনা রায় (জন্ম ৭ জানুয়ারি, ১৯৫৭) একজন প্রাক্তন বলিউড অভিনেত্রী যিনি ১৯৭২ থেকে ১৯৮৫ সাল পর্যন্ত অনেক চলচ্চিত্রে মুখ্য ভূমিকা পালন করেছিলেন। তিনি তার সময় সর্বোচ্চ পারিশ্রমিক প্রাপ্ত অভিনেত্রীদের মধ্যে একজন ছিলেন। ১৯৯৮ সালে তাকে ফিল্মফেয়ার আজীবন সম্মাননা পুরস্কার প্রদান করা হয়েছিলো।  পূর্ব জীবন রীনা রায় জন্মগ্রহণ করেন সাইরা আলী নামে, একজন মুসলিম পিতার তৃতীয় কন্যা হিসেবে, তার পিতার নাম ছিলো সাদিক আলী, যিনি একজন ছোটো খাটো অভিনেতা ছিলেন। রীনার মা ছিলেন পাঞ্জাবি হিন্দু যার নাম ছিলো শারদা রায়। রীনার তিনটি ভাইবোন ছিলো।  ১৯৭২ সালে মুক্তিপ্রাপ্ত 'জরুরত' চলচ্চিত্র ছিলো রীনা অভিনীত প্রথম চলচ্চিত্র এবং এই চলচ্চিত্রের প্রযোজক রীনার নাম 'রীনা রায়' রেখেছিলেন; সেই থেকেই এই অভিনেত্রী 'রীনা রায়' নামে পরিচিত। তথ্যসূত্র  বহিঃসংযোগ    https://web.archive.org/web/20010508162759/http://www.geocities.com/Hollywood/Cinema/2623/reena.html  http://www.hindustantimes.com/news/specials/slideshows/80s/ReenaRoy.htm   http://www.parinda.com/profile/994/reena-roy  বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি
200px|থাম্ব|আন্নাসেস ইভানোভিচ মিকোয়াইন আন্নাসেস ইভানোভিচ মিকোয়াইন (২৫ নভেম্বর ১৮৯৫ - ২১ অক্টোবর, ১৯৭৮) সোভিয়েত ইউনিয়ন সোভিয়েত আর্মেনিয়ান বিপ্লবী, ওল্ড ব্লেশেভিক এবং লেনিন, স্টালিন, খ্রুষ্যাভ এবং ব্রেজেনভ। তিনি সোভিয়েত ইউনিয়নের কমিউনিস্ট পার্টি সোভিয়েত ইউনিয়নের কমিউনিস্ট পার্টি -এর মধ্যে ক্ষমতার সর্বোচ্চ স্তরে অবস্থান করছিলেন একমাত্র সোভিয়েত রাজনীতিবিদ, যে ক্ষমতা কেন্দ্রীয় কমিটি এবং পল্টবোরো স্ট্যালিন এবং খ্রুষচেভের যুগ ধরে লেনিনের শাসনের শেষ দিন থেকে, যতক্ষণ পর্যন্ত তিনি ব্রেজনেভ এর প্রথম মাসে নিয়ম.   তথ্যসূত্র    বহিঃসংযোগ     বিষয়শ্রেণী:১৮৯৫-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:সোভিয়েত রাজনীতিবিদ বিষয়শ্রেণী:রুশ সমাজ গণতান্ত্রিক শ্রমিক দলের সদস্য বিষয়শ্রেণী:পুরনো বলশেভিক বিষয়শ্রেণী:রুশ বিপ্লবী বিষয়শ্রেণী:২০শ শতাব্দীর নাস্তিক
সচেত–পরম্পরা হলেন একজন ভারতীয় সঙ্গীত রচয়িতা, কণ্ঠশিল্পী এবং গীতিকার জুটি, যার মধ্যে সাচেত ট্যান্ডন এবং পরম্পরা ঠাকুর। তারা টয়লেট: এক প্রেম কথা (২০১৭), ভূমি (২০১৭), ইয়ামলা পাগলা দিওয়ানা : ফির সে (২০১৮), বাত্তি গুল মিটার চালু (২০১৮), পাল পাল দিল কি পাস (২০১৯), কবির সিং (২০১৯), তানহাজী (২০২০) এবং জার্সি (২০২২) সহ হিন্দি চলচ্চিত্রে তাদের কাজের জন্য পরিচিত। মিউজিক ভিডিও "ছোড় দেঙ্গে" এর জন্যও পরিচিত যা ইউটিউবে ৯ই আগস্ট ২০২৪ পর্যন্ত ৪৮৬ মিলিয়নেরও বেশি বার দেখা হয়েছে।   প্রারম্ভিক জীবন  সচেত ট্যান্ডন এবং পরম্পরা ঠাকুর যথাক্রমে ১৯৮৯ এবং ১৯৯৮ সালে দারভাঙ্গা, বিহার এবং দিল্লিতে জন্মগ্রহণ করেন। ২০১৫ সালে ভারতের রিয়েলিটি শো দ্য ভয়েস ইন্ডিয়ার প্রথম মৌসুমের ফাইনালিস্ট হওয়ার পর, পরের বছর এই জুটি গঠিত হয়।   সচেত সেন্ট ফিডেলিস কলেজ থেকে তার স্কুলিং শেষ করেন। সচেত এবং পরম্পরা যথাক্রমে লখনউ বিশ্ববিদ্যালয় এবং দিল্লির লেডি শ্রী রাম কলেজ থেকে তাদের শিক্ষা শেষ করেছেন।   ব্যক্তিগত জীবন  সচেত ট্যান্ডন এবং পরম্পরা ঠাকুর ২৭ নভেম্বর ২০২০-এ তারা বিয়ে করেন।   পুরস্কার   পুরস্কার শীর্ষক প্রাপকআইফা পপুলার অ্যাওয়ার্ডস বিজয়ী ২০২০শ্রেষ্ঠ সঙ্গীত পরিচালনাকবির সিংফিল্মফেয়ার পুরস্কার বিজয়ী ২০২০সেরা মিউজিক অ্যালবাম কবির সিংমির্চি মিউজিক অ্যাওয়ার্ডস  লিসেনার্স চয়েস অ্যাওয়ার্ডস বিজয়ী ২০২০বছরের সেরা গানগান: বেখায়ালিমির্চি মিউজিক অ্যাওয়ার্ডস  লিসেনার্স চয়েস অ্যাওয়ার্ডস বিজয়ী ২০২০বছরের সেরা অ্যালবামকবির সিংস্ক্রিন অ্যাওয়ার্ডস  স্ক্রিন পুরস্কার বিজয়ী ২০২০শ্রেষ্ঠ সঙ্গীতকবির সিংজি সিনে অ্যাওয়ার্ডস  জুরি'স চয়েস অ্যাওয়ার্ডস বিজয়ী ২০২০শ্রেষ্ঠ সঙ্গীত কবির সিংস্টার স্ক্রিন অ্যাওয়ার্ডসশ্রেষ্ঠ মিউজিক অ্যালবাম বিজয়ীকবির সিংস্টার স্ক্রিন অ্যাওয়ার্ডস  শ্রেষ্ঠ প্লেব্যাক গায়িকা বিজয়ীসচেত ট্যান্ডন  তথ্যসূত্র   বহিঃসংযোগ    টুইটারে সচেত–পরম্পরা     বলিউড হাঙ্গামায়সচেত–পরম্পরা   বিষয়শ্রেণী:জীবিত ব্যক্তি বিষয়শ্রেণী:সঙ্গীত পরিচালক বিষয়শ্রেণী:ভারতীয় চলচ্চিত্রের সুরকার বিষয়শ্রেণী:ভারতীয় সঙ্গীত জুটি বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:জন্মের বছর অনুপস্থিত (জীবিত ব্যক্তি)
ধুর্বাই রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতের মধ্য ভারত এজেন্সির বুন্দেলখণ্ড এজেন্সিতে অবস্থিত অষ্টভাইয়া জায়গীরগুলির একটি৷ ১৯০১ খ্রিস্টাব্দের জনগণনা অনুসারে রাজ্যটির রাজধানী ধুর্বাই শহরের জনসংখ্যা ছিলো ৭৭৭ জন৷ P. K. Bhattacharyya, Historical Geography of Madhya Pradesh from Early Records, p. 52 বর্তমানে এটি উত্তরপ্রদেশ রাজ্যের ঝাঁসি জেলাতে অবস্থিত৷ রাজ্যটির রাজনিবাস ছিলো এই শহরেই৷  ইতিহাস বুন্দেলখণ্ড অঞ্চলে অবস্থিত এই ধুর্বাই রাজ্যটি ১৮১২ খ্রিস্টাব্দে প্রতিষ্ঠা পায় ওড়ছা রাজ্যের রাজবংশের উত্তরসূরী রাই সিংহের মাধ্যমে৷ ঝাঁসির বড়গাঁওয়ের নিকট তিনি তার জায়গীর পত্তন ঘটান৷ রাজার আট পুত্র সন্তান ছিলো৷ ধুর্বাই, বিজনা, টোড়ি ফতেপুর প্রভৃতি আটটি জায়গীর তিনি তার পুত্রদের মধ্যে ভাগ করে দেন৷Great Britain India Office. The Imperial Gazetteer of India. Oxford: Clarendon Press, 1908 পরবর্তীকালে জায়গীরগুলি রাজ্যের মর্যাদা পায়৷  রাজ্যটি ঝাঁসি প্রদেশের পূর্ব দিকে ব্রিটিশ ভারতের আগ্রা ও অওধের যুক্ত প্রদেশ দ্বারা সীমাবদ্ধ ছিলো৷ আবার রাজ্যটির পূর্বদিকে ছিলো বিজনা এবং টোড়ি ফতেপুর রাজ্যদুটি ছিলো৷ ১৮২৩ খ্রিস্টাব্দে দেওয়ান বুধ সিং ব্রিটিশ সরকারের তরফ থেকে সামন্ত সনদ পেলে জায়গীরটি রাজ্যে উন্নীত হয়৷ প্রায় একশ বছর পরে ধুর্বাইয়ের তৎকালীন দেওয়ান ছিলেন ১৯২০ খ্রিস্টাব্দে ব্রিটিশদের দ্বারা সংগঠিত নরেন্দ্রমণ্ডলীর এক সদস্য৷Imperial Gazetteer of India, v. 11, p. 339.Sir Roper Lethbridge, The Golden Book of India: A Genealogical and Biographical Dictionary, p. 124 ভারতের স্বাধীনতা লাভের পর ১৯৫০ খ্রিস্টাব্দের ১লা জানুয়ারি এটি অন্যান্য অষ্টভাইয়া রাজ্যসহ ভারতীয় অধিরাজ্যের বিন্ধ্যপ্রদেশ প্রদেশের অন্তর্ভুক্ত করা হয়৷  শাসকবর্গ ধুর্বাই দেশীয় রাজ্যের শাসকগণ দেওয়ান উপাধিতে ভূষিত হতেন৷Princely States of India  দেওয়ান  ... – ...              পৃথ্বীরাজ আঃ ১৮২৩                     বুধ সিং  ১৮.. – ১৮৫১                নাহর সিং ১৪ জানুয়ারি ১৮৫১ – নভেম্বর ১৯১০     রঞ্জোর সিং ১৯১০ – ১৫ আগস্ট ১৯৪৭               যুগলপ্রসাদ সিং  তথ্যসূত্র  বিষয়শ্রেণী:উত্তরপ্রদেশের ইতিহাস বিষয়শ্রেণী:উত্তরপ্রদেশের দেশীয় রাজ্য বিষয়শ্রেণী:১৮১২-এ ভারতে প্রতিষ্ঠিত বিষয়শ্রেণী:ঝাঁসি জেলা বিষয়শ্রেণী:মধ্যপ্রদেশের দেশীয় রাজ্য